title: Регламент за изпълнение (ЕС) № 1191/2013 на Комисията от 20 ноември 2013 година за дерогация от регламенти (ЕО) № 2305/2003, (ЕО) № 969/2006, (ЕО) № 1067/2008, (ЕО) № 1964/2006, от Регламент за изпълнение (ЕС) № 480/2012, от регламенти (ЕО) № 828/2009, (ЕО) № 1918/2006 и (ЕО) № 341/2007 по отношение на датите за подаване на заявления и за издаване на лицензии за внос през 2014 г. в рамките на тарифните квоти за зърнени храни, ориз, захар, маслиново масло и чесън, за дерогация от регламенти (ЕО) № 951/2006, (ЕО) № 1518/2003, (ЕО) № 382/2008, (ЕС) № 1178/2010 и (ЕС) № 90/2011 по отношение на датите за издаване на лицензии за износ през 2014 г. в сектора на извънквотните захар и изоглюкоза, свинското месо, говеждото и телешкото месо, яйцата и птичето месо и за дерогация от Регламент (ЕС) № 1272/2009 по отношение на срока за проучване на офертите за изкупуване на мека пшеница по фиксирана цена при публична интервенция

text:
               23.11.2013

               BG

               Официален вестник на Европейския съюз

               L 314/1

         РЕГЛАМЕНТ ЗА ИЗПЪЛНЕНИЕ (ЕС) № 1191/2013 НА КОМИСИЯТА
   от 20 ноември 2013 година
   за дерогация от регламенти (ЕО) № 2305/2003, (ЕО) № 969/2006, (ЕО) № 1067/2008, (ЕО) № 1964/2006, от Регламент за изпълнение (ЕС) № 480/2012, от регламенти (ЕО) № 828/2009, (ЕО) № 1918/2006 и (ЕО) № 341/2007 по отношение на датите за подаване на заявления и за издаване на лицензии за внос през 2014 г. в рамките на тарифните квоти за зърнени храни, ориз, захар, маслиново масло и чесън, за дерогация от регламенти (ЕО) № 951/2006, (ЕО) № 1518/2003, (ЕО) № 382/2008, (ЕС) № 1178/2010 и (ЕС) № 90/2011 по отношение на датите за издаване на лицензии за износ през 2014 г. в сектора на извънквотните захар и изоглюкоза, свинското месо, говеждото и телешкото месо, яйцата и птичето месо и за дерогация от Регламент (ЕС) № 1272/2009 по отношение на срока за проучване на офертите за изкупуване на мека пшеница по фиксирана цена при публична интервенция
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1095/96 на Съвета от 18 юни 1996 г. относно прилагането на споразуменията, посочени в Списък CXL, изготвен след приключването на преговорите по член ХХIV:6 от ГАТТ (1), и по-специално член 1 от него,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (2), и по-специално член 43, буква аа), член 61, член 144, параграф 1, членове 148 и 156 и член 161, параграф 3 във връзка с член 4 от него,
   като взе предвид Регламент (ЕО) № 1528/2007 на Съвета от 20 декември 2007 г. за прилагане на режима за продукти с произход от определени страни, които са част от групата държави от Африка, Карибския и Тихоокеанския басейн (АКТБ), предвидени в споразуменията, установяващи или водещи до установяване на споразуменията за икономическо партньорство (3), и по специално член 9, параграф 5 от него,
   като взе предвид Регламент (ЕО) № 732/2008 на Съвета от 22 юли 2008 г. за прилагане на схема от общи тарифни преференции за периода от 1 януари 2009 г. и за изменение на регламенти (ЕО) № 552/97, (ЕО) № 1933/2006 и регламенти (ЕО) № 1100/2006 и (ЕО) № 964/2007 на Комисията (4), и по-специално член 11, параграф 7 от него,
   като има предвид, че:

               (1)

               В регламенти (ЕО) № 2305/2003 (5), (ЕО) № 969/2006 (6) и (ЕО) № 1067/2008 (7) на Комисията се предвиждат специални разпоредби за подаването на заявления и издаването на лицензии за внос на ечемик в рамките на квота 09.4126, на царевица в рамките на квота 09.4131 и на мека пшеница с качество, различно от високото качество, в рамките на квоти 09.4123, 09.4124, 09.4125 и 09.4133.

               (2)

               В Регламент (ЕО) № 1964/2006 на Комисията (8) и Регламент за изпълнение (ЕС) № 480/2012 на Комисията (9) се предвиждат специални разпоредби за подаването на заявления и издаването на лицензии за внос на ориз с произход от Бангладеш в рамките на квота 09.4517 и на натрошен ориз в рамките на квота 09.4079.

               (3)

               В Регламент (ЕО) № 828/2009 на Комисията (10) се предвиждат специални разпоредби за подаването на заявления и издаването на лицензии за внос в рамките на квоти 09.4221, 09.4231, 09.4241 до 09.4247.

               (4)

               В Регламент (ЕО) № 1918/2006 на Комисията (11) се предвиждат специални разпоредби за подаването на заявления и издаването на лицензии за внос на маслиново масло в рамките на квота 09.4032.

               (5)

               В Регламент (ЕО) № 341/2007 на Комисията (12) се предвиждат специални разпоредби за подаването на заявления и издаването на лицензии „А“ за внос на чесън в рамките на квоти 09.4099, 09.4100, 09.4102, 09.4104, 09.4105 и 09.4106.

               (6)

               Предвид официалните празници през 2014 г. следва за определени периоди да се направи дерогация от регламенти (ЕО) № 2305/2003, (ЕО) № 969/2006, (ЕО) № 1067/2008, (ЕО) № 1964/2006, Регламент за изпълнение (ЕС) № 480/2012 и регламенти (ЕО) № 828/2009, (ЕО) № 1918/2006 и (ЕО) № 341/2007 във връзка с датите на подаване на заявленията за лицензии за внос и издаването на тези лицензии, за да се гарантира спазването на въпросните квотни обеми.

               (7)

               В член 7г, параграф 1 от Регламент (ЕО) № 951/2006 на Комисията (13) се предвижда лицензиите за износ на извънквотни захар и изоглюкоза да се издават от петъка след седмицата, в която са подадени заявленията за лицензии, при условие че Комисията не е предприела никаква специфична мярка през този период.

               (8)

               В член 3, параграф 3 от Регламент (ЕО) № 1518/2003 на Комисията (14), член 12, параграф 1, втора алинея от Регламент (ЕО) № 382/2008 на Комисията (15), член 3, параграф 3 от Регламент (ЕС) № 1178/2010 на Комисията (16) и член 3, параграф 3 от Регламент (ЕС) № 90/2011 на Комисията (17) се предвижда лицензиите за износ да се издават в срядата след седмицата, в която са подадени заявленията за лицензии, при условие че Комисията не е предприела никаква специфична мярка през този период.

               (9)

               Предвид официалните празници през 2014 г., които се отразяват на публикуването на Официален вестник на Европейския съюз, се оказва, че периодът между подаването на заявленията и деня на издаването на лицензите е прекалено кратък, за да се гарантира доброто управление на пазара. Поради това този период следва да бъде удължен.

               (10)

               Съгласно член 14, параграф 1, втора алинея от Регламент (ЕС) № 1272/2009 на Комисията (18) Комисията взема решение в срок от два работни дни след нотификацията, предвидена в член 13, параграф 1 от посочения регламент, и в срок от пет работни дни след нотификацията, предвидена в член 13, параграф 3 от посочения регламент.

               (11)

               Предвид официалните празници през 2014 г., които се отразяват на публикуването на Официален вестник на Европейския съюз, се оказва, че срокът за проучване на офертите е прекалено кратък, за да се гарантира доброто проследяване на предложените количества. Поради това този срок следва да бъде удължен.

               (12)

               Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,

         ПРИЕ НАСТОЯЩИЯ РЕГЛАМЕНТ:
   Член 1
   Зърнени храни
   1.   Чрез дерогация от член 3, параграф 1, втора алинея от Регламент (ЕО) № 2305/2003 заявления за лицензии за внос на ечемик в рамките на квота 09.4126 се подават за 2014 г. най-късно до петък, 12 декември 2014 г., 13:00 ч. брюкселско време.
   2.   Чрез дерогация от член 4, параграф 1, втора алинея от Регламент (ЕО) № 969/2006 заявления за лицензии за внос на царевица в рамките на квота 09.4131 се подават за 2014 г. най-късно до петък, 12 декември 2014 г., 13:00 ч. брюкселско време.
   3.   Чрез дерогация от член 4, параграф 1, втора алинея от Регламент (ЕО) № 1067/2008 заявления за лицензии за внос на мека пшеница с качество, различно от високо качество, в рамките на квоти 09.4123, 09.4124, 09.4125 и 09.4133 се подават за 2014 г. най-късно до петък, 12 декември 2014 г., 13:00 ч. брюкселско време.
   Член 2
   Ориз
   1.   Чрез дерогация от член 4, параграф 3, първа алинея от Регламент (ЕО) № 1964/2006 заявления за лицензии за внос на ориз с произход от Бангладеш в рамките на квота 09.4517 се подават за 2014 г. най-късно до петък, 5 декември 2014 г., 13:00 ч. брюкселско време.
   2.   Чрез дерогация от член 2, параграф 1, трета алинея от Регламент за изпълнение (ЕС) № 480/2012 заявления за лицензии за внос на натрошен ориз в рамките на квота 09.4079 се подават за 2014 г. най-късно до петък, 5 декември 2014 г., 13:00 ч. брюкселско време.
   Член 3
   Захар
   Чрез дерогация от член 4, параграф 1 от Регламент (ЕО) № 828/2009 заявления за лицензии за внос на захарни продукти в рамките на квоти 09.4221, 09.4231, 09.4241 до 09.4247 не могат да се подават от петък, 12 декември 2014 г., 13:00 ч. брюкселско време, до петък, 26 декември 2014 г., 13:00 часа брюкселско време.
   Член 4
   Маслиново масло
   Чрез дерогация от член 3, параграф 3 от Регламент (ЕО) № 1918/2006 лицензиите за внос на маслиново масло, заявленията за които са подадени през периодите, посочени в приложение I към настоящия регламент, се издават на съответните дати, указани в него, при условията на мерките, приети съгласно член 7, параграф 2 от Регламент (ЕО) № 1301/2006 на Комисията (19).
   Член 5
   Чесън
   Чрез дерогация от член 11 от Регламент (ЕО) № 341/2007 лицензиите „А“ за внос на чесън, заявленията за които са подадени през първите седем календарни дни на месец април 2014 г., могат да бъдат издавани от компетентните органи от 29 април 2014 г. и най-късно на 7 май 2014 г., при условията на мерките, приети съгласно член 7, параграф 2 от Регламент (ЕО) № 1301/2006 на Комисията.
   Член 6
   Извънквотна захар и изоглюкоза
   Чрез дерогация от член 7г, параграф 1 от Регламент (ЕО) № 951/2006 лицензиите за износ на извънквотна захар и изоглюкоза, заявленията за които са подадени през периодите, посочени в приложение II към настоящия регламент, се издават на съответните дати, указани в него, като се вземат предвид приложимите специфични мерки, предвидени в член 9, параграфи 1 и 2 от Регламент (ЕО) № 951/2006, предприети преди въпросните дати на издаване.
   Член 7
   Лицензии за износ с възстановяване по отношение на свинското месо, говеждото и телешкото месо, яйцата и птичето месо
   Чрез дерогация от член 3, параграф 3 от Регламент (ЕО) № 1518/2003, от член 12, параграф 1, втора алинея от Регламент (ЕО) № 382/2008, член 3, параграф 3 от Регламент (ЕС) № 1178/2010 и член 3, параграф 3 от Регламент (ЕС) № 90/2011 лицензиите за износ, заявленията за които са подадени през периодите, посочени в приложение III към настоящия регламент, се издават на съответните дати, указани в него, като се вземат предвид приложимите специфични мерки, предвидени в член 3, параграфи 4 и 4а от Регламент (ЕО) № 1518/2003, член 12, параграфи 2 и 3 от Регламент (ЕО) № 382/2008, член 3, параграфи 4 и 5 от Регламент (ЕС) № 1178/2010 и член 3, параграфи 4 и 5 от Регламент (ЕС) № 90/2011, предприети преди въпросните дати на издаване.
   Член 8
   Оферти за изкупуване на мека пшеница по фиксирана цена при публична интервенция
   Чрез дерогация от член 14, параграф 1, втора алинея от Регламент (ЕС) № 1272/2009 за офертите за изкупуване на мека пшеница, подадени през периодите, посочени в приложение IV към настоящия регламент, срокът, в който Комисията взема решение относно нотификациите, предвидени в член 13, параграф 2, буква б) и член 13, параграф 3 от Регламент (ЕС) № 1272/2009, изтича на указаната в посоченото приложение дата.
   Член 9
   Влизане в сила
   Настоящият регламент влиза в сила на третия ден след деня на публикуването му в Официален вестник на Европейския съюз.

   Неговият срок на действие изтича на 9 януари 2015 г.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 ноември 2013 година.

            За Комисията, от името на председателя,
         Jerzy PLEWA

            Генерален директор на генерална дирекция „Земеделие и развитие на селските райони“

      (1)  ОВ L 146, 20.6.1996 г., стр. 1.

      (2)  ОВ L 299, 16.11.2007 г., стр. 1.

      (3)  ОВ L 348, 31.12.2007 г., стр. 1.

      (4)  ОВ L 211, 6.8.2008 г., стр. 1.

      (5)  Регламент (ЕО) № 2305/2003 на Комисията от 29 декември 2003 г. за откриването и осигуряване на управлението на тарифна квота на Общността за внос на ечемик от трети страни (ОВ L 342, 30.12.2003 г., стр. 7).

      (6)  Регламент (ЕО) № 969/2006 на Комисията от 29 юни 2006 г. за откриване и осигуряване на управлението на тарифна квота на Общността за внос на царевица от трети страни (ОВ L 176, 30.6.2006 г., стр. 44).

      (7)  Регламент (ЕО) № 1067/2008 на Комисията от 30 октомври 2008 г. за откриване и управление на тарифни квоти за мека пшеница с качество, различно от високо качество, с произход от трети страни, и за дерогация от Регламент (ЕО) № 1234/2007 на Съвета (ОВ L 290, 31.10.2008 г., стр. 3).

      (8)  Регламент (ЕО) № 1964/2006 на Комисията от 22 декември 2006 г. за определяне на подробни правила за откриване и управление на квота за внос на ориз с произход от Бангладеш съгласно Регламент (ЕИО) № 3491/90 на Съвета (ОВ L 408, 30.12.2006 г., стр. 19).

      (9)  Регламент за изпълнение (ЕС) № 480/2012 на Комисията от 7 юни 2012 г. относно откриването и управлението на тарифни квоти за натрошен ориз по код по КН 1006 40 00 за производство на хранителни изделия по код по КН 1901 10 00 (ОВ L 148, 8.6.2012 г., стр. 1).

      (10)  Регламент (ЕО) № 828/2009 на Комисията от 10 септември 2009 г. за установяване на подробни правила за прилагането през 2009/2010—2014/2015 пазарна година на вноса и рафинирането на захарни продукти от тарифна позиция 1701 по преференциални споразумения (ОВ L 240, 11.9.2009 г., стр. 14).

      (11)  Регламент (ЕО) № 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).

      (12)  Регламент (ЕО) № 341/2007 на Комисията от 29 март 2007 г. за откриване и управление на тарифни квоти и за установяване на режим за лицензии за внос и удостоверения за произход на чесън и някои други селскостопански продукти, внесени от трети страни (ОВ L 90, 30.3.2007 г., стр. 12).

      (13)  Регламент (ЕО) № 951/2006 на Комисията от 30 юни 2006 г. за определяне на подробни правила за прилагането на Регламент (ЕО) № 318/2006 на Съвета по отношение на търговията с трети страни в сектора на захарта (ОВ L 178, 1.7.2006 г., стр. 24).

      (14)  Регламент (ЕО) № 1518/2003 на Комисията от 28 август 2003 г. за определяне на подробни правила за прилагане на режима на износни лицензии в сектора на свинското месо (ОВ L 217, 29.8.2003 г., стр. 35).

      (15)  Регламент (ЕО) № 382/2008 на Комисията от 21 април 2008 г. относно правила за прилагане на режима на вносни и износни лицензии в сектора на говеждото и телешкото месо (ОВ L 115, 29.4.2008 г., стр. 10).

      (16)  Регламент (ЕС) № 1178/2010 на Комисията от 13 декември 2010 г. за определяне на подробни правила за прилагане на режима на лицензии за износ в сектора на яйцата (ОВ L 328, 14.12.2010 г., стр. 1).

      (17)  Регламент (ЕС) № 90/2011 на Комисията от 3 февруари 2011 г. за определяне на подробни правила за прилагане на режима на лицензии за износ в сектора на птичето месо (ОВ L 30, 4.2.2011 г., стр. 1).

      (18)  Регламент (ЕС) № 1272/2009 на Комисията от 11 декември 2009 г. за установяване на общи подробни правила за прилагане на Регламент (ЕО) № 1234/2007 на Съвета относно изкупуване и продаване на селскостопански продукти при публична интервенция (ОВ L 349, 29.12.2009 г., стр. 1).

      (19)  Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).

      ПРИЛОЖЕНИЕ I

                  Периоди за подаване на заявления за лицензии за внос на маслиново масло

                  Дати на издаване

                  понеделник, 14 април, или вторник, 15 април 2014 г.

                  петък, 25 април 2014 г.

                  понеделник, 28 април, или вторник, 29 април 2014 г.

                  сряда, 7 май 2014 г.

                  понеделник, 5 май, или вторник, 6 май 2014 г.

                  сряда, 14 май 2014 г.

                  понеделник, 26 май, или вторник, 27 май 2014 г.

                  четвъртък, 5 юни 2014 г.

                  понеделник, 2 юни, или вторник, 3 юни 2014 г.

                  сряда, 11 юни 2014 г.

                  понеделник, 14 юли, или вторник, 15 юли 2014 г.

                  сряда, 23 юли 2014 г.

                  понеделник, 11 август, или вторник, 12 август 2014 г.

                  сряда, 20 август 2014 г.

      ПРИЛОЖЕНИЕ II

                  Периоди за подаване на заявления за лицензии за износ на извънквотни захар и изоглюкоза

                  Дати на издаване

                  от понеделник, 15 декември, до петък, 26 декември 2014 г.

                  четвъртък, 8 януари 2015 г.

      ПРИЛОЖЕНИЕ III

                  Периоди за подаване на заявления за лицензии за износ на свинско месо, говеждо и телешко месо, яйца и птиче месо

                  Дати на издаване

                  от понеделник, 14 април, до петък, 18 април 2014 г.

                  четвъртък, 24 април 2014 г.

                  от понеделник, 2 юни, до петък, 6 юни 2014 г.

                  четвъртък, 12 юни 2014 г.

                  от понеделник, 14 юли, до петък, 18 юли 2014 г.

                  четвъртък, 24 юли 2014 г.

                  от понеделник, 22 декември, до петък, 26 декември 2014 г.

                  сряда, 7 януари 2015 г.

      ПРИЛОЖЕНИЕ IV

                  Дата на нотификацията за оферти за мека пшеница съгласно член 13, параграф 2, буква б) от Регламент (ЕС) № 1272/2009

                  Период на нотификацията за оферти за мека пшеница съгласно член 13, параграф 3 от Регламент (ЕС) № 1272/2009

                  Край на срока, в който Комисията взема решение относно офертите за мека пшеница съгласно съответните нотификации

                  сряда, 16 април 2014 г.

                  от понеделник, 14 април, до понеделник, 21 април 2014 г.

                  четвъртък, 24 април 2014 г.

                  сряда, 28 май 2014 г.

                  от понеделник, 26 май, до петък, 30 май 2014 г.

                  сряда, 4 юни 2014 г.

                  сряда, 24 декември 2014 г.
                  сряда, 31 декември 2014 г.

                  от сряда, 17 декември 2014 г., до петък, 2 януари 2015 г.

                  сряда, 7 януари 2015 г.


title: Регламент за изпълнение (ЕС) № 581/2012 на Комисията от 29 юни 2012 година за определяне на вносните мита в сектора на зърнените култури, приложими от 1 юли 2012 година

text:
               30.6.2012

               BG

               Официален вестник на Европейския съюз

               L 171/10

         РЕГЛАМЕНТ ЗА ИЗПЪЛНЕНИЕ (ЕС) № 581/2012 НА КОМИСИЯТА
   от 29 юни 2012 година
   за определяне на вносните мита в сектора на зърнените култури, приложими от 1 юли 2012 година
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (2), и по-специално член 2, параграф 1 от него,
   като има предвид, че:

               (1)

               В член 136, параграф 1 от Регламент (ЕО) № 1234/2007 се предвижда, че вносното мито за продукти под кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00 е равно на интервенционната цена, валидна за тези продукти при вноса, увеличена с 55 %, минус вносната цена CIF, приложима за въпросната доставка. Това мито обаче не може да надхвърля размера на митото в Общата митническа тарифа.

               (2)

               В член 136, параграф 2 от Регламент (ЕО) № 1234/2007 се предвижда, че за целите на изчисляването на вносното мито, посочено в параграф 1 от същия член, редовно се определят представителни цени CIF за внос на посочените продукти.

               (3)

               Съгласно член 2, параграф 2 от Регламент (ЕС) № 642/2010 цената, която трябва да се използва за изчисляване на вносното мито върху продукти по кодове по КН 1001 19 00, 1001 11 00, ex 1001 91 20 (пшеница мека, за посев), ex 1001 99 00 (висококачествена мека пшеница, различна от тази за посев), 1002 10 00, 1002 90 00, 1005 10 90, 1005 90 00, 1007 10 90 и 1007 90 00, е дневната представителна вносна цена CIF, определена по метода, посочен в член 5 от същия регламент.

               (4)

               Необходимо е да се определят вносни мита за периода, започващ от 1 юли 2012 година, които да са приложими до влизането в сила на ново определяне.

               (5)

               С оглед на необходимостта да се осигури прилагането на дадената мярка възможно най-бързо след предоставянето на актуализираните данни, настоящият регламент следва да влезе в сила в деня на публикуването му,

         ПРИЕ НАСТОЯЩИЯ РЕГЛАМЕНТ:
   Член 1
   От 1 юли 2012 година вносните мита в сектора на зърнените култури, посочени в член 136, параграф 1 от Регламент (ЕО) № 1234/2007, са определени в приложение I към настоящия регламент въз основа на елементите, изложени в приложение II.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 29 юни 2012 година.

            За Комисията, от името на председателя,

         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 187, 21.7.2010 г., стр. 5.

      ПРИЛОЖЕНИЕ I

         Вносни мита за продуктите, посочени в член 136, параграф 1 от Регламент (ЕО) № 1234/2007, приложими от 1 юли 2012 година

                  Код по КН

                  Описание на стоките

                  Вносно мито (1)

                  (EUR/t)

                  1001 19 00
                  1001 11 00

                  ПШЕНИЦА твърда висококачествена

                  0,00

                  със средно качество

                  0,00

                  с ниско качество

                  0,00

                  ex 1001 91 20

                  ПШЕНИЦА мека, за посев

                  0,00

                  ex 1001 99 00

                  ПШЕНИЦА мека висококачествена, различна от тази за посев

                  0,00

                  1002 10 00
                  1002 90 00

                  РЪЖ

                  0,00

                  1005 10 90

                  ЦАРЕВИЦА за посев, различна от хибридна

                  0,00

                  1005 90 00

                  ЦАРЕВИЦА, различна от тази за посев (2)

                  0,00

                  1007 10 90
                  1007 90 00

                  СОРГО на зърна, различно от хибрид за посев

                  0,00

         (1)  Вносителят може, прилагайки член 2, параграф 4 от Регламент (ЕС) № 642/2010, да се ползва от намаление на митата със:

                  —

                  3 EUR/t, ако пристанището на разтоварване се намира в Средиземно море (отвъд Гибралтарския провлак) или в Черно море и ако стоката пристига в Съюза през Атлантическия океан или през Суецкия канал,

                  —

                  2 EUR/t, ако пристанището на разтоварване се намира в Дания, Естония, Ирландия, Латвия, Литва, Полша, Финландия, Швеция, Обединеното кралство или на атлантическия бряг на Пиренейския полуостров и ако стоката пристига в Съюза през Атлантическия океан.

         (2)  Вносителят може да ползва фиксирано намаление от 24 EUR/t, когато са изпълнени условията по член 3 от Регламент (ЕС) № 642/2010.

      ПРИЛОЖЕНИЕ II

         Елементи за изчисляване на митата, определени в приложение I

      15.6.2012-28.6.2012

                  1.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              (EUR/t)

                              Мека пшеница (1)

                              Царевица

                              Твърда пшеница с високо качество

                              Твърда пшеница със средно качество (2)

                              Твърда пшеница с ниско качество (3)

                              Борса

                              Minnéapolis

                              Chicago

                              —

                              —

                              —

                              Котировка

                              258,64

                              192,65

                              —

                              —

                              —

                              Цена CAF САЩ

                              —

                              —

                              235,23

                              225,23

                              205,23

                              Премия за Залива

                              —

                              23,48

                              —

                              —

                              —

                              Премия за Големите езера

                              43,36

                              —

                              —

                              —

                              —

                  2.

                  Средни стойности за референтния период, посочен в член 2, параграф 2 от Регламент (ЕС) № 642/2010:

                              Разходи за навло: Мексикански залив — Ротердам:

                              17,04 EUR/t

                              Разходи за навло: Големите езера — Ротердам:

                              52,19 EUR/t

         (1)  Позитивна премия от 14 EUR/t инкорпорирано (член 5, параграф 3 от Регламент (ЕС) № 642/2010).

         (2)  Негативна премия от 10 EUR/t (член 5, параграф 3 от Регламент (ЕС) № 642/2010).

         (3)  Негативна премия от 30 EUR/t (член 5, параграф 3 от Регламент (ЕС) № 642/2010).


title: Регламент за изпълнение (ЕС) 2016/304 на Комисията от 2 март 2016 година за вписване на наименование в регистъра на храните с традиционно специфичен характер [Heumilch/Haymilk/Latte fieno/Lait de foin/Leche de heno (ХТСХ)]

text:
               4.3.2016

               BG

               Официален вестник на Европейския съюз

               L 58/28

         РЕГЛАМЕНТ ЗА ИЗПЪЛНЕНИЕ (ЕС) 2016/304 НА КОМИСИЯТА
   от 2 март 2016 година
   за вписване на наименование в регистъра на храните с традиционно специфичен характер [Heumilch/Haymilk/Latte fieno/Lait de foin/Leche de heno (ХТСХ)]
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 15, параграф 1 и член 52, параграф 3, буква а) от него,
   като има предвид, че:

               (1)

               В съответствие с член 50, параграф 2, буква б) от Регламент (ЕС) № 1151/2012 заявлението на Австрия за регистрация на наименованията „Heumilch“/„Haymilk“/„Latte fieno“/„Lait de Foin“/„Leche de heno“ бе публикувано в Официален вестник на Европейския съюз
                   (2).

               (2)

               На 17 декември 2014 г. Комисията получи три уведомления за възражение от Германия (внесени от Naturland — Verband für ökologischen Landbau e.V., Gläserne Molkerei GmbH и Bauernverband Mecklenburg-Vorpommern e.V.), в които се съдържаха също така съответните мотивирани възражения. На 30 декември 2014 г. германската асоциация VHM (Verband für handwerkliche Milchverarbeitung im ökologischen Landbau e.V.) подаде уведомление за възражение пряко пред Комисията. На 5 януари 2015 г. Германия изпрати до Комисията друго уведомление за възражение, подадено от Deutsche Heumilchgesellschaft mbH.

               (3)

               Не беше открита процедура по възражение въз основа на уведомлението, изпратено директно до Комисията от VHM. В съответствие с член 51, параграф 1, втора алинея от Регламент (ЕС) № 1151/2012 физическо или юридическо лице, което има законен интерес, установено е или пребивава в държава членка, различна от тази, от която е подадено заявлението, може да подаде уведомление за възражение до държавата членка, в която е установено. Следователно VHM не е имал право да подаде уведомление или възражение пряко пред Комисията.

               (4)

               Не беше открита процедура по възражение въз основа на уведомлението, изпратено от Германия на 5 януари 2015 г. В съответствие с член 51, параграф 1, първа алинея от Регламент (ЕС) № 1151/2012 уведомлението за възражение следва да бъде подадено в рамките на три месеца от датата на публикуване в Официален вестник на Европейския съюз. Уведомлението за възражение, получено на 5 януари 2015 г., е подадено след този срок.

               (5)

               Комисията разгледа трите възражения, изпратени от Германия на 17 декември 2014 г., и ги счете за допустими. Поради това с писмо от 19 февруари 2015 г. тя прикани заинтересованите страни да проведат необходимите консултации, за да постигнат съгласие в съответствие с вътрешните си процедури.

               (6)

               Процедурата по възражение въз основа на уведомлението, изпратено от Германия на 17 декември 2014 г. с позоваване на възражението, подадено от Naturland — Verband für ökologischen Landbau e.V., беше оттеглена.

               (7)

               Крайният срок за консултацията беше удължен с още три месеца.

               (8)

               Австрия и Германия постигнаха споразумение, за което Комисията беше уведомена на 10 август 2015 г.

               (9)

               Съдържанието на постигнатото между Австрия и Германия споразумение следва да бъде взето предвид, тъй като то е в съответствие с разпоредбите на Регламент (ЕС) № 1151/2012 и законодателството на ЕС.

               (10)

               Някои подробности в спецификацията на продукта бяха изменени. Те се отнасят до възможността да се разделят стопанствата производители на отделни единици, включването на допълнителни видове фураж в задължителните 75 % груб фураж да се изчислява като средногодишна стойност, разрешението за използване на зелен компост за наторяване, както и облекчаване на условията за производство на влажно сено, ферментирало сено и за производство и съхранение на силаж.

               (11)

               Тези елементи не съставляват съществени изменения по смисъла на член 51, параграф 4 от Регламент (ЕС) № 1151/2012. Поради това изменената спецификация на продукта не следва да бъде публикувана за възражения. Следва обаче да бъде приложена към настоящия регламент за надлежна информация.

               (12)

               Споразумението, постигнато от заинтересованите страни, предвижда също така предоставянето на двугодишен преходен период на настоящите производители на продукти с наименованията „Heumilch“/„Haymilk“/„Latte fieno“/„Lait de foin“/„Leche de heno“, за да им се даде възможност постепенно да постигнат съответствие със спецификацията на продукта. Освен това следва да се разреши продуктите, които все още не са на пазара към тази дата, да се пуснат на пазара до изчерпване на наличностите.

               (13)

               Комисията счита, че защитата на храните с традиционно специфичен характер следва да бъде променена, за да се вземе предвид интересът на производителите и операторите, които досега законно са използвали такива наименования. Следователно, като се имат предвид посочените по-горе и одобрени от страните заключения и целите на Регламент (ЕС) № 1151/2012, въз основа на член 15, параграф 1 от Регламент (ЕС) № 1151/2012, който се прилага по аналогия и спрямо храни с традиционно специфичен характер, за преходен период от две години на производителите следва да се разреши да използват наименованията „Heumilch“/„Haymilk“/„Latte fieno“/„Lait de foin“/„Leche de heno“, без да спазват спецификацията на продукта, както и да продължат и след изтичането на този двугодишен период да пускат на пазара несъответстващи на тази спецификация продукти до изчерпване на наличностите, с оглед да им се даде възможност за постепенно адаптиране към спецификацията на продукта. Такива продукти обаче следва да не се предлагат на пазара с указанието „храна с традиционно специфичен характер“, съкращението „ХТСХ“ или съответния символ на Съюза.

               (14)

               В светлината на гореизложеното наименованието „Heumilch“/„Haymilk“/„Latte fieno“/„Lait de foin“/„Leche de heno“ следва да бъде вписано в регистъра на храните с традиционно специфичен характер.

               (15)

               Мерките, предвидени в настоящия регламент, са в съответствие със становището на Комитета по политиката за качество на селскостопанските продукти,

         ПРИЕ НАСТОЯЩИЯ РЕГЛАМЕНТ:
   Член 1
   Регистрират се наименованията „Heumilch“/„Haymilk“/„Latte fieno“/„Lait de foin“/„Leche de heno“ (ХТСХ).
   Наименованията в първа алинея се използват за определяне на продукт от клас 1.4. Други продукти от животински произход (яйца, мед, различни млечни продукти с изключение на масло, и др.) от приложение XI към Регламент за изпълнение на Комисията (ЕС) № 668/2014 (3).
   Член 2
   Консолидираната продуктова спецификация фигурира в приложението към настоящия регламент.
   Член 3
   Наименованията „Heumilch“/„Haymilk“/„Latte fieno“/„Lait de foin“/„Leche de heno“ може да се използват за обозначаване на продукти, които не съответстват на спецификацията на продукта „Heumilch“/„Haymilk“/„Latte fieno“/„Lait de foin“/„Leche de heno“, за период от две години, считано от датата на влизане в сила на настоящия регламент. Когато се използват по отношение на продукти, които не съответстват на спецификацията, тези наименования не може да бъдат придружени от указанието „храна с традиционно специфичен характер“, съкращението „ХТСХ“ или със съответния символ на Съюза.
   След изтичане на двугодишния период производителите на „Heumilch“/„Haymilk“/„Latte fieno“/„Lait de foin“/„Leche de heno“ имат право да продължат да пускат на пазара продукти под тези наименования, произведени преди края на този период и несъответстващи на спецификацията на продукта, посочена в член 2, до изчерпване на наличностите.
   Член 4
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 2 март 2016 година.

            За Комисията

            Председател

         Jean-Claude JUNCKER

      (1)  ОВ L 343, 14.12.2012 г., стр. 1.

      (2)  ОВ C 340, 30.9.2014 г., стр. 6.

      (3)  Регламент за изпълнение (ЕС) № 668/2014 на Комисията от 13 юни 2014 г. за определяне на правила за прилагането на Регламент (ЕС) № 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).

      ПРИЛОЖЕНИЕ

         ЗАЯВКА ЗА РЕГИСТРАЦИЯ НА ХТСХ

      Регламент (ЕО) № 509/2006 на Съвета от 20 март 2006 г. относно селскостопански и хранителни продукти с традиционно специфичен характер (1)

         „HEUMILCH“/„HAYMILK“/„LATTE FIENO“/„LAIT DE FOIN“/„LECHE DE HENO“

      ЕО №: AT-TSG-0007-01035 — 27.8.2012 Г.
      1.   Име и адрес на групата заявител

                  Име

                  :

                  ARGE Heumilch Österreich

                  Адрес

                  :

                  Grabenweg 68, A-6020 Innsbruck

                  Телефон

                  :

                  0043 (0) 512 345245

                  Електронна поща

                  :

                  office@heumilch.at

            2.   Държава членка или трета държава

      Австрия
      3.   Продуктова спецификация

      3.1.   Наименования за регистрация

      „Heumilch“ (de); „Haymilk“ (en); „Latte fieno“ (it); „Lait de foin“ (fr); „Leche de heno“ (es)
      3.2.   Наименованието:

                  ☐

                  е специфично само по себе си

                  ☒

                  изразява специфичния характер на селскостопанския или хранителния продукт

            Производството на Heumilch е първоначалната форма на млекопроизводство. Млякото произхожда от животни, отглеждани по традиционен устойчив начин. Основната разлика и традиционният характер се състоят в това, че при производството на Heumilch в традиционната му форма не се използват ферментирали фуражи. Индустриализирането на селското стопанство от 60-те години насам залага все повече на производството на силажи (ферментирали фуражи) поради механизацията, което измества пасищното отглеждане. Освен това правилата съдържат забрана за използването на животни и фуражи, които съгласно действащото законодателство се обозначават като генно модифицирани.
      Процедурата за хранене е адаптирана, за да отразява сезонните промени: в пролетно-летния сезон на животните се предлагат прясна трева, листа, сено и някои видове разрешени фуражи съгласно т. 3.6; през зимния период животните се хранят със сено или други видове фуражи, разрешени съгласно точка 3.6.
      3.3.   Дали се иска запазване на наименованието съгласно член 13, параграф 2 от Регламент (ЕО) № 509/2006

                  ☒

                  Регистрация със запазване на наименованието

                  ☐

                  Регистрация без запазване на наименованието

            3.4.   Вид продукт

      Клас 1.4. Други продукти от животински произход
      3.5.   Описание на селскостопанския или хранителния продукт, за който се отнася наименованието по точка 3.1

      Краве мляко в съответствие с приложимото законодателство.
      3.6.   Описание на производствения метод на селскостопанския или хранителния продукт, за който се отнася наименованието по точка 3.1

      Heumilch се произвежда при традиционни производствени условия, които отговарят на „Heumilchregulativ“ (наредба за производството на Heumilch). Този вид мляко се отличава поради забраната за използване на ферментирали фуражи като силажи, както и забраната на животни и фуражи, които се обозначават като генно модифицирани съгласно действащото законодателство.

         „Наредба за Heumilch“

      Heumilch е мляко от стелни крави, произвеждано от млекопроизводители, които са се ангажирали да спазват изброените по-долу критерии. За да се съхрани традиционното производство на Heumilch, се забранява използването на животни или фуражи, които съгласно действащото законодателство следва да се обозначат като генно модифицирани.
      Цялото земеделско стопанство се управлява в съответствие с приложимите за производството на Heumilch правила.

                  а)

                  То може обаче да е ясно разделено на производствени единици, някои от които не се управляват съгласно тези правила. В този случай трябва да се произвеждат ясно разграничени продукти.

                  б)

                  Когато съгласно буква а) не всички единици на стопанството се управляват съгласно правилата за производството на Heumilch, земеделският стопанин трябва да държи животните, използвани в единиците за това производство, отделени от животните, които се използват в другите производствени единици, както и да поддържа подходяща документация за това отделно отглеждане.

         Позволени фуражи

                  —

                  В основната си част храната се състои от трева, бобови растения и билки през пролетно-летния период и сено през зимния период.

                  —

                  Като допълнителен груб фураж се смятат и позволяват: зелена рапица, зелена царевица, зелена ръж, фуражно цвекло, както и пелети от сено, люцерна и царевица и сходни фуражи.

                  —

                  Делът на груб фураж в годишната дажба трябва да възлиза на най-малко 75 % от сухата маса.

                  —

                  Позволени са следните видове зърно в обичайната им търговска форма, както и в смес с трици, пелети и др.: пшеница, ечемик, овес, тритикале, ръж и царевица.

                  —

                  Следните растения също биха могли да се използват като фураж: фасул, грах, лупина, маслодайни плодове и екстрахиран шрот или кюспе.

         Забранени фуражи

                  —

                  Следните видове фуражи са забранени: силаж (ферментирал фураж), мокро сено или ферментирало сено.

                  —

                  Забранено е храненето със странични продукти от производство на пиво или мъст, дестилация, или други странични продукти на хранително-вкусовата промишленост, напр. мокра пивоварна каша или мокри отпадъци. Изключение: сухи отпадъци и меласа като страничен продукт от производството на захар и сухи протеинови фуражи от зърнопреработването.

                  —

                  Забранено е храненето на стелните крави с накиснати фуражи.

                  —

                  Забранено е храненето с фуражи от животински произход (мляко, суроватка, брашна и др.), с изключение на храненето на млади животни с мляко и суроватка.

                  —

                  Забранено е храненето с отпадъци от градини или плодове, с картофи и карбамид.

         Условия за торенето

                  —

                  Върху всички земеделски площи, използвани от доставчика на мляко, е забранено да се хвърлят утайки от отпадъчни води, продукти от такива утайки от общински съоръжения, с изключение на компост от зелени отпадъци.

                  —

                  Спазва се интервал от 3 седмици между хвърлянето на селскостопански торове и използването на пасищните площи на доставчика на мляко.

         Използване на помощни химикали

                  —

                  Върху всички площи за добив на зелен фураж на доставчика е разрешено само избирателно използване на химични синтетични препарати за растителна защита под ръководството на селскостопански експерти.

                  —

                  Използването на разрешени препарати за пръскане против мухи в оборите на животните е позволено само в отсъствието на стелните крави.

         Забрани за доставка

                  —

                  Доставката на Heumilch е позволена най-рано на 10-ия ден след отелването.

                  —

                  При добавянето на крави, хранени преди това със силаж (ферментирал фураж), се спазва период на изчакване от най-малко 14 дни.

                  —

                  Животни, отглеждани на алпийски пасища, които в обора са били хранени със силаж (ферментирал фураж), трябва или да преминат на хранене без силаж 14 дни преди излизането на алпийското пасище, или млякото им може да се предлага като Heumilch едва след като са прекарали 14 дни на алпийското пасище (което е собственост на доставчика на Heumilch). На алпийското пасище е забранено да се произвежда или използва силаж.

         Забрана за използване на генно модифицирани храни и фуражи

                  —

                  Забранява се използването на животни или фуражи, които съгласно действащото законодателство следва да се обозначат като генно модифицирани.

         Други изисквания

                  —

                  Забранено е производството и складирането на силаж.

                  —

                  Забранено е опаковането и съхраняването на каквито и да било кръгли бали във фолио.

                  —

                  Забранено е производството на мокро или ферментирало сено.

            3.7.   Специфичен характер на селскостопанския или хранителния продукт

      Пасищното мляко се отличава от обичайното краве мляко поради специалните условия на производство, които отговарят на наредбата за Heumilch по точка 3.6.
      При изследвания във федералната служба по алпийско млекопроизводство в Rotholz GINZINGER и сътрудници установиха наличието на над 1 000 спори от клостридии на литър в 65 % от пробите на силажно мляко през 1995 и 2001 г. Анализът на млякото, доставяно на голям производител на сирена, показа, че 52 % от пробите съдържат над 10 000 спори клостридии на литър. Изследванията показват, че в 85 % от анализираните проби на Heumilch това съдържание е под 200 спори на литър, а в 15 % — между 200 и 300. Heumilch има значително по-ниско съдържание на спори на клостридии поради специалния начин на хранене на животните. Така при производството на твърдо сирене от сурово Heumilch се допускат значително по-малко сериозни отклонения във вкуса и дупките.
      В рамките на изследователския проект„Въздействие на силажа върху качеството на млякото“ беше изследван вкусът на млякото при хранене със силаж и без силаж (Ginzinger and Tschager, Bundesanstalt für alpenländische Milchwirtschaft, Rotholz 1993 г.). При 77 % от пробите на мляко, добито при хранене със сено, не бяха установени отклонения във вкуса. При пробите на мляко, добито при хранене със силаж (стандартно мляко), делът на пробите без отклонения във вкуса възлизаше на едва 29 %. При пробите, взети от цистерните за събиране на млякото, също беше установена недвусмислена разлика. При 94 % от пробите на Heumilch, добито при хранене без силаж, не бяха установени отклонения във вкуса. При млякото, добито при хранене със силаж, делът на пробите без отклонения възлизаше на едва 45 %.
      В дипломна работа в университета във Виена (Schreiner, Seiz, Ginzinger, 2011 г.) беше доказано, че поради храненето със груб фураж на пасищна основа Heumilch има почти двойно по-високо съдържание на омега-3 мастни киселини и свързани линолови киселини в сравнение с обикновеното мляко.
      3.8.   Традиционен характер на селскостопанския или хранителния продукт

      Производството на Heumilch и по-нататъшната му преработка са практика толкова стара, колкото и отглеждането на млечни крави в селското стопанство (ок. 5-ти в. пр. Хр.). Още в Средновековието в предалпийския регион и в планините на Тирол в стопанства, наричани „Schwaighоf“, се е произвеждало сирене от Heumilch. Думата „Schwaig“ произлиза от средновисоконемския и означава характерно поселище, но най-вече характерен тип стопанска дейност в алпийския регион. „Schwaighоf“ често са били основавани от самите феодали като форма на трайно поселище и са служели като животновъдни стопанства, най-вече за млекопроизводство (особено производство на сирене). В районите Тирол и Залцбург те съществуват доказано от 12-ти век. В планинските райони Heumilch първоначално е обвързано с производството на твърдо сирене от сурово мляко. Още около 1900 г. са въведени предписания (наредби за млякото) за производство на мляко без силаж, годно за производството на твърди сирена. Оттам произлизат наредбите за млякото в австрийските провинции Форарлберг, Тирол и Залцбург, които датират от около 1950 г. През 1975 г. тези наредби за млякото бяха обединени и приети като задължителни разпоредби за млякото, годно за производство на твърди сирена, от страна на Фонда за млекопроизводството (виж: („Bestimmungen über die Übernahme von hartkäsetauglicher Milch“ (Условия за изкупуването на мляко, годно за производство на твърди сирена), Österreichische Milchwirtschaft, том 14, приложение 6, № 23c, от 21.7.1975 г.). До 1993 г. бившият планов отдел на млекопроизводството в Австрия определяше т.нар. забранени за силаж зони в някои производствени райони, за да опази Heumilch (безсилажно мляко, мляко за производство на твърди сирена) като суровина за производството на сирена от сурово мляко. През 1995 г. забранената за силаж зона за производството на Heumilch беше продължена чрез специалното указание на Федералното министерство за земеделието, горите, водите и екологията с цел насърчаване на екологосъобразно, екстензивно и опазващо природата селско стопанство (Австрийска програма за екологосъобразно селско стопанство, ÖPUL).
      По традиция в алпийските стопанства открай време животните се хранят в съответствие с критериите за производство на Heumilch. Още от 1544 г. съществуват отделни документи и свидетелства за производството на сирене в алпийски стопанства, например от Wildschönauer Holzalm в Тирол.
      От началото на 80-те години на миналия век има фермери, които произвеждат Heumilch и освен това ръководят стопанствата си съгласно предписанията за биологично/екологично земеделие.
      3.9.   Минимални изисквания и процедури за проверка на специфичния характер

      —
      4.   Компетентни власти или органи, проверяващи съблюдаването на спецификацията на продукта

      4.1.   Име и адрес

      —
      4.2.   Специфични задачи на службите или органите

      —

         (1)  ОВ L 93, 31.3.2006 г., стр. 1. Заменен с Регламент (ЕС) № 1151/2012.


title: Регламент за изпълнение (ЕС) № 967/2014 на Комисията от 12 септември 2014 година за изменение на Регламент (ЕС) № 37/2010 по отношение на субстанцията „луфенурон“  Текст от значение за ЕИП

text:
               13.9.2014

               BG

               Официален вестник на Европейския съюз

               L 272/3

         РЕГЛАМЕНТ ЗА ИЗПЪЛНЕНИЕ (ЕС) № 967/2014 НА КОМИСИЯТА
   от 12 септември 2014 година
   за изменение на Регламент (ЕС) № 37/2010 по отношение на субстанцията „луфенурон“
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 470/2009 на Европейския парламент и на Съвета от 6 май 2009 г. относно установяване на процедури на Общността за определяне на допустимите стойности на остатъчни количества от фармакологичноактивни субстанции в храни от животински произход, за отмяна на Регламент (ЕИО) № 2377/90 на Съвета и за изменение на Директива 2001/82/ЕО на Европейския парламент и на Съвета и на Регламент (ЕО) № 726/2004 на Европейския парламент и на Съвета (1), и по-специално член 14 във връзка с член 17 от него,
   като взе предвид становището на Европейската агенция по лекарствата, изготвено от Комитета по лекарствените продукти за ветеринарна употреба,
   като има предвид, че:

               (1)

               Максимално допустимите стойности на остатъчните количества (наричани по-долу „МДСОК“) за фармакологичноактивните субстанции, предназначени за използване в Съюза във ветеринарномедицински продукти за животни, отглеждани за производство на храни, или в биоцидни продукти, използвани в животновъдството, трябва да бъдат установени по реда на Регламент (ЕО) № 470/2009.

               (2)

               Фармакологичноактивните субстанции и тяхната класификация по отношение на МДСОК в храни от животински произход са посочени в приложението към Регламент (ЕС) № 37/2010 на Комисията (2).

               (3)

               В Европейската агенция по лекарствата бе подадено заявление за установяване на максимално допустимите стойности на остатъчните количества от луфенурон при риби от семейство Salmonidae.

               (4)

               Комитетът по лекарствените продукти за ветеринарна употреба препоръча установяването на МДСОК от луфенурон, приложими за мускул и кожа в естествени пропорции при риби от семейство Salmonidae.

               (5)

               В съответствие с член 5 от Регламент (ЕО) № 470/2009 Европейската агенция по лекарствата следва да разгледа възможността МДСОК, установени за фармакологичноактивна субстанция в определен хранителен продукт, да бъдат използвани по отношение на друг хранителен продукт, получен от същия животински вид, или МДСОК, установени за фармакологичноактивна субстанция при един или повече видове, да бъдат използвани за други животински видове.

               (6)

               Комитетът по лекарствените продукти за ветеринарна употреба препоръча МДСОК за луфенурон при риби от семейство Salmonidae да се екстраполират по отношение на други видове риба.

               (7)

               Поради това Регламент (ЕС) № 37/2010 следва да бъде изменен, за да включи субстанцията луфенурон за рибите.

               (8)

               Целесъобразно е да се предвиди разумен срок, в който заинтересованите страни да предприемат мерките, които може да са необходими, за да се съобразят с новите МДСОК.

               (9)

               Мерките, предвидени в настоящия регламент, са в съответствие със становището на Постоянния комитет по ветеринарните лекарствени продукти,

         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 37/2010 се изменя, както е посочено в приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   Той се прилага от 12 ноември 2014 година.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 12 септември 2014 година.

            За Комисията

            Председател

         José Manuel BARROSO

      (1)  ОВ L 152, 16.6.2009 г., стр. 11.

      (2)  Регламент (ЕС) № 37/2010 на Комисията от 22 декември 2009 г. относно фармакологичноактивните субстанции и тяхната класификация по отношение на максимално допустимите стойности на остатъчните количества в храните от животински произход (ОВ L 15, 20.1.2010 г., стр. 1).

      ПРИЛОЖЕНИЕ
      В таблица 1 от приложението към Регламент (ЕС) № 37/2010 по азбучен ред се вмъква вписване за следната субстанция:

                     Фармакологичноактивна субстанция

                     Маркерно остатъчно вещество

                     Животински видове

                     МДСОК

                     Прицелни тъкани

                     Други разпоредби (в съответствие с член 14, параграф 7 от Регламент (ЕО) № 470/2009)

                     Терапевтична класификация

                     „Луфенурон
                     (RS изомери)

                     Луфенурон
                     (RS изомери)

                     Риба

                     1 350 μg/kg

                     Мускул и кожа в естествени пропорции

                     НЯМА ВПИСВАНЕ

                     Противопаразитни средства/средства против (действащи срещу) ектопаразити“


title: Регламент за изпълнение (ЕС) № 758/2012 на Комисията от 20 август 2012 година за установяване на стандартни стойности при внос с цел определяне на входната цена на някои плодове и зеленчуци

text:
               21.8.2012

               BG

               Официален вестник на Европейския съюз

               L 223/51

         РЕГЛАМЕНТ ЗА ИЗПЪЛНЕНИЕ (ЕС) № 758/2012 НА КОМИСИЯТА
   от 20 август 2012 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 20 август 2012 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  MK

                  57,4

                  ZZ

                  57,4

                  0707 00 05

                  MK

                  66,1

                  TR

                  104,5

                  ZZ

                  85,3

                  0709 93 10

                  TR

                  104,4

                  ZZ

                  104,4

                  0805 50 10

                  AR

                  90,5

                  CL

                  88,4

                  TR

                  95,0

                  UY

                  87,9

                  ZA

                  92,5

                  ZZ

                  90,9

                  0806 10 10

                  BA

                  61,1

                  EG

                  202,2

                  TR

                  139,4

                  ZZ

                  134,2

                  0808 10 80

                  AR

                  168,7

                  BR

                  105,8

                  CL

                  126,2

                  NZ

                  123,8

                  ZA

                  99,8

                  ZZ

                  124,9

                  0808 30 90

                  AR

                  111,1

                  TR

                  140,9

                  ZA

                  104,4

                  ZZ

                  118,8

                  0809 30

                  TR

                  152,4

                  ZZ

                  152,4

                  0809 40 05

                  BA

                  65,9

                  IL

                  91,1

                  ZZ

                  78,5

         (1)  Номенклатура на държавите, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.